Publication: Magyar Közlöny
Issue: MK-2003-103 (Year: 2003, Number: 103)
Era: 1990-2004
Section: A szerzõi jogról szóló 1999. évi LXXVI. törvény, valamint a szerzõi és szomszédos jogok közös kezelését végzõ
Paragraph Index: 172

1. A támogatás célja A Külügyminisztérium pályázatot hirdet olyan televíziós mûsorok támogatására, melyek elõsegítik, hogy Magyarországnak az Európai Unióhoz történõ csatlakozása kapcsán a magyar társadalmat érintõ hatások közérthetõ formában bemutatásra kerüljenek, illetõleg, hogy ennek elõsegítésében a vidéki televíziók hatékonyan részt vegyenek európai uniós témájú televíziós programok készítésével, bemutatásával, melyben beszámolnak az integrációs folyamat legfrissebb fejleményeirõl, különös tekintettel a magyarországi vidék számára fontos hírekre, valamint feldolgozzák az ország EU-s csatlakozásából fakadó, mindannyiunkat érintõ konkrét változásokat. A pályázatokat televíziós sorozat kategóriában lehet benyújtani. A sorozat legyen interaktív, tartalmazzon központi információs mûsort és ahhoz kapcsolódó helyi mûsorokat. Az elkészítésnél külön hangsúlyt kell kapnia a multiplikátor hatásnak, vagyis az elsõdlegesen megszólított célcsoport(ok) a lehetõ legszélesebb körben továbbítsá(k) a megszerzett információt, illetve tudást. Fontos elvárás a pályázókkal szemben, hogy a pályázatukba építsenek be média-visszacsatolási elemeket, illetve azok mérését. Regisztrációs díj nincs! A pályázat beérkezési határideje: 2003. szeptember 22., 16 óra.

Source: https://magyarkozlony.hu/hivatalos-lapok/031052d876818f62008a75f99689ec464a182ddc/dokumentumok/69ef6b6926c00bef63bd7550c2dbcaf55346fb49/letoltes